Diari Oficial de la Generalitat Valenciana


Sumari del DOGV 3526, del 28-06-1999 (1999/5966)

ACORD de 15 de juny de 1999, del Govern Valencià, pel qual es declara d'interés comunitari la instal·lació d'un monoabocador de residus inerts, a les partides de la Serra Blanca i de les Salinetes, al terme municipal de Novelda.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5966


Data del document
:   28-06-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Novelda
    * pla d'urbanisme
    * eliminació de residus

ACORD de 15 de juny de 1999, del Govern Valencià, pel qual es declara d'interés comunitari la instal·lació d'un monoabocador de residus inerts, a les partides de la Serra Blanca i de les Salinetes, al terme municipal de Novelda. [1999/Q5966]
  
El Govern Valencià, en la reunió del dia 15 de juny de 1999, adoptà l'acord següent:
  
El senyor José Luis Esteve Román, en nom i representació de l'entitat mercantil Esteve y Máñez Mármoles, SA, ha sol·licitat declaració d'interés comunitari, pel procediment extraordinari, per a la instal·lació d'un monoabocador de residus inerts procedents de l'elaboració de la pedra natural, a la parcel·la 18, del polígon 1, partida de la Serra Blanca i de les Salinetes, del terme municipal de Novelda, i es tramita el corresponent expedient, del qual resulten els següents:
  
Antecedents de fet
  
Primer
  
Amb data 24 de març de 1997, el senyor José Luis Esteve Román, en nom i representació de la mercantil Esteve y Máñez Mármoles, SA, presentà en el Servei Territorial d'Alacant de la Subsecretaria d'Urbanisme i Ordenació Territorial, instància i documentació complementària, per la qual se sol·licita la declaració d'interés comunitari per a la instal·lació d'un monoabocador de residus inerts, procedents de l'elaboració de la pedra natural, en la parcel·la situada a la partida de la Serra Blanca i de les Salinetes, del terme municipal de Novelda, parcel·la 18 del polígon cadastral número 1, i inscrita en el Registre de la Propietat de Novelda, en el tom 1.367, llibre 510, foli 95, finca 36.562.
  
Notificades determinades deficiències en la sol·licitud presentada, amb data 6 de maig de 1997, es presentà la documentació que les esmena, i queda en aquesta data complet l'expedient. Igualment amb dates 11 de setembre i 28 d'octubre de 1997 els interessats han formulat nous escrits, que es preveuen i s'aclareixen termes de la seua inicial petició, a fi de completar les observacions dels diversos òrgans i administracions que han emés informes respecte a l'actuació.
  
Segon
  
De l'anàlisi de la documentació aportada es desprén que la instal·lació pretesa es localitza en sòl no urbanitzable, comú rústic, segons el planejament urbanístic d'aplicació, constituït per les Normes Subsidiàries de Planejament del municipi de Novelda, aprovades definitivament per la Comissió Territorial d'Urbanisme en data 16 d'octubre de 1992.
  
Els paràmetres fonamentals de l'actuació pretesa es poden concretar en els següents:
  
a) Superfície de parcel·la afectada en l'actuació: 63.400 metres quadrats.
  
b) Instal·lació prevista:
  
- Superfície ocupada per l'activitat: 41.800 metres quadrats.
  
- Capacitat de l'abocador: 60.000 metres cúbics.
  
- Zona de vessaments ja existents: 26.800 metres quadrats.
  
- Zona de vessament que s'han d'ocupar: 15.000 metres quadrats.
  
- Vida útil: 2,7 anys.
  
- Superfície ocupada per les edificacions: no existeix previsió d'executar cap edificació.
  
Tercer
  
La documentació aportada consta de:
  
1. Memòria informativa i justificativa de l'actuació, que conté els criteris de l'ordenació i l'estudi del trànsit.
  
2. Plans d'informació i d'ordenació, que conclouen la zonificació i la definició d'infraestructures.
  
3. Avaluació economicofinancera i programació de l'actuació, compromisos que s'han de contraure entre el promotor i l'administració.
  
4) Estudi de les infraestructures i els serveis necessaris per a la implantació de l'activitat.
  
5) Documentació relativa a la propietat dels terrenys.
  
6) Estudi d'impacte ambiental.
  
Quart
  
La propietat de la parcel·la, que disposa d'una superfície total de 79.400 metres quadrats, correspon al senyor José M. Máñez Verdú i al senyor Jesús Esteve Román, que han arrendat a la mercantil promotora de l'actuació 63.400 metres quadrats per 10 anys, prorrogables.
  
Cinqué
  
Conté el projecte justificació de no requerir cap tipus de servei urbanístic, així com justificació que el camí d'accés existent no requereix de cap adequació especial a partir de la poca repercussió que suposa l'augment de trànsit de vehicles. Consta, així mateix, compromís d'assumpció pel promotor del règim de deures, cessions i obligacions propis del sòl urbanitzable, si bé el compliment d'aquests es materialitzarà en els termes que es deriven de la proposta.
  
Sisé
  
Es troba en l'expedient els informes municipals següents:
  
1. Acord de la Comissió de Govern Municipal, de data 8 de maig de 1997, pel qual s'informa favorablement l'admissió a tràmit de la declaració d'interés comunitari objecte de l'expedient a partir dels informes tècnics que estan en l'expedient que contenen una positiva consideració de les qüestions següents:
  
a) Impossibilitat d'ubicació de l'activitat en els sòls urbans i urbanitzable industrials existents;
  
b) Inexistència d'impacte territorial negatiu, que es troba l'abocador proposat contigu amb l'abocador sol·licitat per Antonio Aragonés, SA, sempre que es complisca el pla de restauració posterior;
  
c) Conformitat de l'actuació amb el planejament urbanístic municipal, ja que, si bé, es preveuen dues zones de sòl no urbanitzable per a ubicació d'instal·lacions per al vessament i tractament dels residus sòlids, i es determina, en concret, la zona A per a vessaments inerts, aquesta assignació d'usos no és excloents, i resulta admissible aquesta la implantació de la mencionada actuació al sòl que tractem, sempre que es complisquen les restants condicions exigibles.
  
2. Acord de la Comissió de Govern Municipal, de data 11 de febrer de 1999, que preveu l'anterior pronunciament, en informar favorablement la proposta de deures i cessions continguda en la documentació presentada pels sol·licitants, sense incloure cap condicionant respecte d'això.
  
Seté
  
Mitjançant la Resolució de data 18 de novembre de 1997, del conseller d'Obres Públiques, Urbanisme i Transports, fou admesa a tràmit la sol·licitud formulada i la seua submissió a informació pública per termini de 20 dies, simultàniament amb la convocatòria per a la presentació d'iniciatives alternatives a la desencadenant del procediment. En aquest sentit, es publicaren sengles anuncis en el Diari Oficial de la Generalitat Valenciana número 3.160, de data 13 de gener de 1998, i diari La Verdad de data 19 de desembre de 1997, anuncis que, així mateix, servien per a sotmetre a informació pública la necessària declaració d'impacte ambiental. Al mateix temps s'ha remés avís al domicili dels qui apareixen com a titulars cadastrals de drets afectats per l'actuació.
  
Durant el citat termini s'ha presentat un únic escrit d'al·legacions, per part de l'Ajuntament de Novelda.
  
D'altra banda, el senyor José M. Máñez Verdú ha presentat un escrit on manifesta la seua total conformitat amb el projecte.
  
Huité
  
Durant la tramitació de l'expedient han sigut emesos els següents informes sectorials:
  
1. Respecte de l'accés a la instal·lació es troben en l'expedient sengles informes emesos, en data 20 de gener de 1998, pel Ministeri de Foment, favorable a l'actuació, i en data 26 de gener de 1998 per l'Oficina del Pla de Carreteres de la Conselleria d'Obres Públiques, Urbanisme i Transports, favorable a l'aprovació, una vegada s'aportà per l'interessat documentació d'esmena de les observacions contingudes en el informe previ emés de forma desfavorable en data 27 de juny de 1997.
  
2. Pel que fa a l'impacte ambiental de l'actuació integral, el director general per al Desenvolupament Sostenible ha emés, el 12 de novembre de 1998, estimació d'impacte ambiental favorable, sempre que es complisquen les condicions que en aquesta s'assenyalen, així com les mesures correctores de l'estudi d'impacte ambiental que no entren en contradicció amb aquests.
  
Nové
  
La Comissió Informativa de la Comissió Territorial d'Urbanisme d'Alacant, en data 29 de març de 1999, informà favorablement l'aprovació de la present declaració d'interés comunitari, pel procediment extraordinari, en sòl no urbanitzable, del terme municipal de Novelda.
  
Deu
  
El conseller d'Obres Públiques, Urbanisme i Transports, en data 14 de maig de 1999, informà favorablement la present declaració d'interés comunitari.
  
Consideracions tecnicojurídiques
  
Primer
  
La sol·licitud formulada s'ha de resoldre a l'empara d'allò que s'ha disposat en la Llei 4/1992, de 5 de juny, de la Generalitat Valenciana, del Sòl No Urbanitzable, i s'haurà de substanciar pel procediment de declaració d'interés comunitari que es refereix l'article 8.2 de la llei en relació amb l'article 20 d'aquesta.
  
En efecte, de conformitat amb l'últim dels preceptes legals, les edificacions i les instal·lacions destinades a activitats terciàries i industrials que, entre d'altres, necessiten l'ocupació d'una superfície major de quatre hectàrees, requerisquen més de 8.000 metres quadrats construïts o exigisquen la realització de més de 1.000 metres lineals de desenvolupament, només es podran realitzar com a actuacions integrals després del compliment previ de les condicions exigides pel paràgraf primer del citat article.
  
A la vista de les característiques concurrents en l'actuació pretesa no hi ha dubte que la via procedimental adequada per a la resolució de l'expedient resulta ser el procediment extraordinari, previst en l'article citat una vegada constatat que es compleixen les condicions fixades en el número u de tal precepte, ja que:
  
a) Les característiques de l'actuació necessiten disposar d'una superfície de grans dimensions i és impossible la seua localització dins dels sòls urbans o urbanitzable existents al municipi.
  
b) L'actuació resol els serveis que demanda el seu establiment sense que es produïsca una sobrecàrrega de demanda de les infraestructures existents, i són de destacar, a aquest efecte, els informes favorables emesos per les diferents administracions sectorials que han intervingut en el procediment.
  
c) La mercantil promotora de l'actuació assumeix el compliment de les obligacions, els deures i les cessions pròpies de l'adjudicatari d'un programa d'actuació, no inferiors a les legalment exigibles en sòl urbanitzable si bé es materialitzaren en els termes que es deriven de la proposta es troben en l'expedient.
  
Segon
  
La tramitació de l'expedient ha sigut formalment correcta i s'han complit les exigències processals establides en l'article 20.2 de la Llei 4/1992, de 5 de juny, del Sòl No Urbanitzable.
  
En aquest sentit cal de destacar que si bé la Direcció General de Desenvolupament sostenible de la Conselleria de Medi Ambient ha emés estimació d'impacte ambiental, de conformitat amb l'article 1.3 de la Llei 2/1989, de 3 de març, d'Impacte Ambiental, en relació amb l'annex II del Decret 162/1990, de 15 d'octubre, del Govern Valencià, pel qual s'aprova el reglament per a l'execució de la citada Llei 2/1989, i no la declaració d'impacte ambiental que exigeix l'article 20 de la Llei 4/1992 sobre Sòl no Urbanitzable, atés que l'estudi d'impacte ambiental ha sigut sotmés als tràmits procedimentals propis de la declaració, amb submissió a informació pública, i conté els requeriments substantius necessaris per a un pronunciament d'aquesta naturalesa, i, d'altra banda, l'estimació emesa té les mateixes determinacions i continguts propis d'una declaració, es pot considerar complit amb el referit tràmit.
  
Tercer
  
Els serveis que demanda l'actuació queden adequadament resolts a càrrec de la mercantil promotora, en els termes que resulten de l'expedient.
  
Quart
  
L'actuació sol·licitada és d'implantació adequada des del punt de vista de l'ordenació territorial en efectuar-se en sòl no urbanitzable comú no mereixedor de cap protecció.
  
Des del punt de vista econòmic i social, l'actuació aporta solucions, sens dubte, al desenvolupament de la zona, en resoldre la problemàtica derivada dels residus inerts derivats de la indústria del marbre.
  
Cinqué
  
Respecte a les al·legacions presentades, ens remetem a allò que s'ha disposat en l'estimació d'impacte ambiental ja que arreplega i resol les al·legacions formulades en relació a la documentació tècnica del projecte,
  
Sisé
  
El Govern Valencià és l'òrgan competent per a l'aprovació de l'ordenació i definició de l'ús i aprofitament urbanístic de la present actuació integral, en virtut d'allò que s'ha disposat en l'apartat segon de l'article 20 de la Llei 4/1992, de 5 de juny, sobre Sòl No Urbanitzable.
  
De conformitat amb allò que s'ha establit en els preceptes legals citats i concordants de general i pertinent aplicació, i a proposta del conseller d'Obres Públiques, Urbanisme i Transports, el Govern Valencià,
  
ACORDA
  
I. L'aprovació definitiva de l'ordenació urbanística relativa a l'atribució d'ús i aprofitament sol·licitat pel senyor José Luis Esteve Roman, en nom i representació de l'entitat mercantil Esteve y Máñez Mármoles, SA, d'una actuació integral consistent en la instal·lació d'un monoabocador de residus inerts, procedents de l'elaboració de la pedra natural, a la parcel·la 18, polígon 1, del terme municipal de Novelda, en sòl no urbanitzable, que afecta una superfície de 63.400 metres quadrats, com a actuació integral d'interés comunitari que cal desenvolupar en els termes de l'article 20 de la Llei 4/1992, de 5 de juny, de la Generalitat Valenciana.
  
La dita ordenació i declaració d'interés comunitari, així com l'adjudicació a què es fa referència en el següent apartat II, se subjectaran a les condicions especials establides en el present.
  
L'aprovació de l'actuació integral portarà implícita, a l'efecte d'expropiacions, la declaració d'interés social i de la necessitat d'ocupació dels terrenys que, de conformitat amb el projecte aprovat, siguen necessaris per a l'execució d'aquella i per al seu enllaç amb els corresponents sistemes generals. El promotor de la iniciativa finalment aprovada tindrà, quan no siga propietari de la superfície afectada per l'actuació, o de part d'aquesta, la condició de beneficiari de l'expropiació, corrent del seu càrrec l'abonament dels preus justos que s'han de satisfer, amb independència de les obligacions assumides en el procediment d'aprovació de la seua iniciativa.
  
II. Adjudicar la dita actuació integral en favor de l'entitat Esteve y Máñez Mármoles, SA, a qui s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació del referit monoabocador de residus inerts.
  
III. Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats ?en favor de l'Ajuntament- per a sufragar actuacions urbanístiques públiques. L'incompliment o la no satisfacció de les dites obligacions determinarà la caducitat d'aquesta adjudicació i, si és procedent, de la pròpia declaració d'interés comunitari que té per objecte.
  
IV. El promotor haurà de garantir, davant de l'Ajuntament de Novelda, la correcta i puntual execució de la implantació en què consisteix aquesta actuació integral. La dita garantia financera i personal de promoció s'haurà de prestar mitjançant aval, fiança o depòsit de valors, abans de l'inici de les obres.
  
V. Qualsevol canvi que es produïsca en la titularitat de la promoció de l'actuació integral necessitarà de la prèvia autorització del Govern Valencià.
  
VI. L'acord d'adjudicació expressat en el precedent apartat II, sense perjuí d'allò que s'ha disposat en l'apartat III, caducarà si en el termini d'un any, a comptar des de la seua publicació en el Diari Oficial de la Generalitat Valenciana, la interessada no ha sol·licitat, en condicions d'obtindre-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas, el conseller d'Obres Públiques, Urbanisme i Transports, a qui el present acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament de Novelda. La dita declaració, si es produïra, determinaria la suspensió temporal de la declaració d'interés comunitari d'aquesta actuació integral, fins que el Govern Valencià resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtindre els permisos, les llicències i les autoritzacions que siguen necessaris per al lícit exercici de l'activitat.
  
VII. El desenvolupament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, i es respecten les condicions fixades per les distintes administracions que han participat en el procediment i, en especial, en l'estimació d'impacte ambiental de 12 de novembre de 1998. Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació del dit monoabocador de residus inerts.
  
Contra el present acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptat des de l'endemà de la notificació d'aquest, d'acord amb allò que s'ha establit en els articles 116.1 i 117.1 de la Llei 4/1999, de 13 gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquest, de conformitat amb allò que s'ha disposat en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.
  
València, 15 de juny de 1999
  
El conseller secretari del Govern Valencià,